b'\n_START_ARTICLE_\nElisabeth K\xc3\xb6stinger\n_START_PARAGRAPH_\nElisabeth K\xc3\xb6stinger (s\xc3\xbcndinud 22. novembril 1978 Wolfsbergis K\xc3\xa4rnteni liidumaal) on Austria poliitik (Austria Rahvapartei)._NEWLINE_Elisabeth K\xc3\xb6stinger on \xc3\xb5ppinud Klagenfurti \xc3\x9clikoolis publitsistikat, kommunikatsiooniteadusi ja rakenduslikke kultuuriteadusi, kuid stuudium j\xc3\xa4i l\xc3\xb5petamata. Aastatel 2003\xe2\x80\x932009 t\xc3\xb6\xc3\xb6tas ta vabakutselisena kommunikatsiooni valdkonnas._NEWLINE_14. juulist 2009 kuni 8. novembrini 2017 oli ta Euroopa Parlamendi liige. L\xc3\xbchikest aega, 9. novembrist kuni 17. detsembrini 2017, oli ta Austria parlamendi Rahvusn\xc3\xb5ukogu president._NEWLINE_Alates 18. detsembrist 2017 oli ta Austria maa- ja metsamajanduse, keskkonna ja veemajanduse minister. Alates 8. jaanuarist 2018 kuni 3. juunini 2019 oli ta j\xc3\xa4tkusuutlikkuse ja turismi minister.'